નિવૃત એરમાર્શલ બીકે પાંડેય તેને એક મોટો નિર્ણય માને છે. તેમણે જણાવ્યા અનુસાર, આ પગલું ખરેખર વખાણવાલાયક હશે અને છેલ્લા કેટલાક વર્ષોથી માંગ કરવામાં આવી રહી છેકે રક્ષા ક્ષેત્રમાં વધુમાં વધુ વિદેશી કંપનીઓને આવવાની છૂટ મળે. જો સરકાર એફડીઆઇને મંજૂરી આપે છે તો તે આર્મી, એરફોર્સ અને નેવી ત્રણેય માટે કારગર સાબિત થશે. એર માર્શલ પાંડેય અનુસાર ફાઇટર જેટ્સ જૂના થઇ ચૂક્યા છે. આપણે એ સ્થિતિમાં નથી કે નવા જેટ્સનું ઉત્પાદન જરૂરિયાત પ્રમાણે કરી શકીએ. તેથી આપણે હજુ પણ રશિયા અને અમેરિકા પર નિર્ભર છીએ. વિદેશી રોકાણ બાદ જે ટેક્નિક આપણે ઇઝરાયલ પાસેથી મેળવીએ છીએ, તેને આપણે અહી આપણા દેશમાં જ તૈયાર કરી શકીશું.